યર-એન્ડ આવે એટલે સૌકોઈનાં દિલ ધડકવા લાગે. યર-એન્ડ એટલે એક આખા વર્ષનો અંત અને એક આખા નવા વર્ષની શરૂઆત. ટૂંકમાં સેલિબ્રેશન માટેનો પર્ફેક્ટ ટાઇમ. આવા સેલિબ્રેશન માટે પાર્ટી તો બનતી હૈ! વળી ન્યુ યરની પાર્ટી એટલે મ્યુઝિક, ડાન્સ, મસ્તી અને મેકઅપ. તમે પણ જો આવા સેલિબ્રેશનના મૂડમાં હો અને આ ૩૧ ડિસેમ્બરની રાતે વીતેલા વર્ષને ગુડબાય કહેવા અને નવા વર્ષનું સ્વાગત કરવા ક્યાંક પાર્ટીમાં જવાનો વિચાર કરતા હો તો પાર્ટી મેકઅપ લગાડવાનું ભૂલશો નહીં. યાદ રાખો, પાર્ટી મેકઅપ આપણા રોજબરોજના સામાન્ય મેકઅપ કરતાં અલગ હોય છે. એમાં હોય છે બહુ બધા કલર્સનું મિશ્રણ અને લૉટ્સ ઑફ ગ્લૅમર. તેથી તમે પણ આવો ગ્લૅમરસ મેકઅપ કરવા ઇચ્છતા હો તો પાર્ટી મેકઅપના લેટેસ્ટ ટ્રેન્ડ્સ વિશે મૅજિકલ મેકઓવર ઍકૅડેમીના પ્રણેતા અને જાણીતા સેલિબ્રિટી મેકઅપ-આર્ટિસ્ટ ચિરાગ બામ્બોટ પાસેથી અમે મેળવેલી સ્ટેપ- બાય-સ્ટેપ ટિપ્સ જાણી લો અને એનો ઉપયોગ કરી તમારી ન્યુ યર પાર્ટીમાં ચાર ચાંદ લગાડી દો.